Almuevennen, 1843-12-01
Skolelærer Thorstensen i Herstedvester havde til Forstanderskabet indgivet en Begjæring om Skolens Udvidelse ved tvende Fags Tilbygning, paa Grund af det store Børneantal; dog at 1/2 Fag heraf blev indrettet til Lærerens Beqvemmelighed. Da disse gamle, meget suffisante Bygninger af Frederik den 4de virkelig ere saare indskrænkede efter de nuværende Omstændigheder, fandt Forstanderskabet Andragendet billigt, og vedtog, at de forlangte 2de Fag skulde opføres i tilstundende, Sommer, hvis ikke uventede Hindringer indløb; dog under den Betingelse, at der kunde skaffes Vished for, at ingen Skole skulde blive oprettet i Wridsløselille, saaledes som ældre Planer bestemme. J dette Tilfælde skulde tillige de gamle skraae Gavle opreises, og det Hele tækkes med Straae, i Stedet for Tegl, saaledes som forlængst var skeet ved Herstedøster Skole. Forsaavidt den opsparede Beholdning fra de foregaaende Aar hertil maatte være utilstrækkelig, skulde det øvrige Fornødne dertil, efter derom indhentet Tilladelse, tages af den specielle Skolekasse, dog under ingen Omstændigheder til et høiere Beløb end 200 Rbd. Ligningen paa Skolelærernes Lønning for 1843. fremlagdes og vedtoges. Mulcter til Beløb 3 Rbd. 4 s. afleveredes til Formanden for Novbr. og Decbr. Maaneder, nye dicteredes for Jan. og Febr. De løbende Fattigsager expederedes. Nogen midlertidig Hjælp i Penge og Brændsel tilstodes, ligemaade et Laan af 4 Rbd. til en fattig Huusmand. Fra de forløbne tvende Maaneder var en Overballance af 8 Rbd. 5 s., som Formanden modtog. Fattigregnskabet. fremlagdes, og blev det overdraget Skolelærer Nielsen, at revidere samme. Alle Forstanderne vare, som sædvanligt, tilstede. Ved et extraordinairt Møde i Veirmøllekroen den 20de Marts oplæstes det reviderede Fattigregnskab med Sognepræstens Oplysninger ved de af Revisor gjorte bemærkninger. Det vedtoges og underskreves derpaa af samtlige Forstandere, og afleveredes dernæst til Formanden, for at lade det henlægge paa et bestemt og offentliggjort Sted i begge Sogne til Beboernes Eftersyn i 14 Dage, hvorefter det skulde indsendes til Amtsraadet. Aarets samtlige Jndtægter havde beløbet sig til 604 Rbd. 9 s., Udgifterne 504 Rbd. 84 s., altsaa Overskud 99 Rbd, 21 s., hvortil endnu maae føies den gamle Beholdning med 122 Rbd. 41 s., og udgjør daden hele Kassebeholdning ved Aarets Udgang 221 Rbd. 62 s., hvoraf de 40 Rbd. vare i Sognepræstens, de øvrige 181 Rbd. 62 s. i Formandens Værge. Kassens Beholdning var saaledes forøget med næsten 100 Rbd. i det forløbne Regnskabsaar, uagtet Hartkorns bidragene vare betydeligt blevne nedsatte, og uanseet det temmelig knappe Aar, uden at der enten har været ført Klage fra de Fattiges Side, eller at der med Føie har været Grund dertil. Men dette bidrører for Størstedelen derfra, at der ved Aarets Begyndelse solgtes en gammel Bygbeholdning, til Beløb 54 Rbd. 48 s., da Naturalier afskaffedes; samt derfra, at Hartkornsbidraget fra det foregaaende Aars sidste Qvartal, der ind kræves forud, og derfor kommer i det følgende Aars Beregning, netop var dobbelt saa stort, som Bidraget for afvigte Aars tvende sidste Maaneder, der kommer i Beregningen for 1843. Det vil deraf sees, at Aarets egne Jndtægter, saaledes som de nu ere nedsatte, omtrentlig ville kunne slaae til med Udgifterne, dersom disse ikke i den kommende Tid skulde betydelig forøges. Nogen midlertidig Fattighielp blev bevilget.